Tírólamerla

Tírólamerla (fræðiheiti: Parvoplaca tiroliensis) er tegund fléttna af glæðuætt (Teloschistaceae). Hún finnst meðal annars á Íslandi þar sem hún er algeng um allt land en er mest áberandi á hálendinu.Hörður Kristinsson (2016). Íslenskar fléttur. Reykjavík: Hið íslenska bókmenntafélag. ISBN 978-9979-66-347-8

Orðsifjar
Tírólamerla heitir eftir Tirol í Austurríki. Íslenska nafn hennar er dregið beint af latneska heiti hennar Parvoplaca tiroliensis.

Útlit og búsvæði
Tírólamerla er hrúðurflétta með lítt áberandi grátt þal og ólífugrænar eða gular askhirslur með skærgulum börmum. Hún vex á mosum, sinuleifum eða kvistum.

Átta gró eru í hverjum aski. Gróin eru tvíhólfa með þykkum millivegg, oddbaugótt eða sporbaugótt, 12-18 x 6-9,5 µm að stærð.

Efnafræði
Tírólamerla inniheldur gula litarefnið parietín eins og aðrar fléttur af glæðuætt.

Þalsvörun tírólamerlu er K+ vínrauð, C-, KC- og P-.

Tilvísanir

Flokkur:Fléttur
Flokkur:Glæðuætt